Ešerinio ežerėliai

Ešerinio ežerėliai – valstybės saugomas hidrografinis gamtos paminklas Ignalinos rajone, Ignalinos seniūnijoje, Aukštaitijos nacionalinio parko teritorijoje. Telkšo Linkmenų miške, apie 1 km į vakarus nuo Dringio ir 7 km į šiaurės vakarus nuo Ignalinos. Patenka į Baluošo kraštovaizdžio draustinį.

Saugomi du nedideli bendravardžiai miško ežerėliai stačiais krantais – Ešerinis (šiaurinis) ir Ešerinis (pietinis), vietinių gyventojų dar vadinami Mėlynuoju ir Žaliuoju Laumakėliais. Ežerų bendras plotas 3,5 ha,Ešerinio ežerėliai, Saugomų teritorijų valstybės kadastras. Nuoroda tikrinta 2025-03-20. juos skiria 70 m pločio pelkėtas tarpas. Teigiama, kad žiūrint į ežerus nuo rytuose esančios kalvos, vieno vanduo atrodo žalias, kito mėlynas.

Mėgstama nacionalinio parko lankytojų vieta. XX a. pabaigoje fotomenininkas Algimantas Arcimavičius prie ežerėlių vasaromis įsirengdavo stovyklavietę ir, įsijausdamas į Tarzano vaidmenį, linksmindavo turistus.Živilė Marčėnaitė, Tarzanas važinėja visureigiu ir kalba mobiliuoju telefonu, Delfi.lt, 2002-08-24. Nuoroda tikrinta 2025-03-20. Pastebėjus neigiamą poveikį gamtai, ežerėliai paskelbti gamtos paminklu, fotomenininkui  stovyklaviečių prie jų rengti nebeleista.Algirdas Panavas, Gamtos vertybės Aukštaitijos nacionaliniame parke, „Ladakalnis”, Nr. 2 (84), 2005 m., p. 5. Nuoroda tikrinta 2025-03-20.

 Šaltiniai 

Kategorija:Ignalinos rajono paveldas